Zakon o izmjenama i dopunama Zakona o pravnoj zaštiti 
industrijskog dizajna  
Zakon je objavljen u "Službenom listu CG", br. 42/2016 
od 11.7.2016. godine, a stupio je na snagu 19.7.2016.  
Član 1  
 
U Zakonu o pravnoj zaštiti industrijskog dizajna ("Službeni list CG", br. 80/10 i 27/13) u članu 2 
poslije stava 4 dodaje se novi stav koji glasi:  
"Dejstvo u Crnoj Gori imaju i dizajni Zajednice registrovani kod Zavoda za harmonizaciju na 
unutrašnjem tržiš tu". 
 
Član 2  
 
U članu 3 stav 3 poslije riječi: "Strano pravno i fizičko lice" dodaju se riječi: "koje nema sjedište, 
odnosno odobreno stalno nastanjenje ili privremeni boravak na teritoriji Crne Gore".  
 
Član 3  
 
U članu 6 stav 2 riječi: "autor dizajna (u da ljem tekstu: dizajner)" zamjenjuju se riječju 
"dizajner".  
Član 4  
U članu 7 stav 4 riječ "autor" u različitom padežu, zamjenjuje se riječju "dizajner" u 
odgovarajućem padežu.  
 
Član 5  
 
U članu 11 poslije tačke 7 dodaje se nova tačka koja glasi:  
"8) ako je u sukobu s ranijim dizajnom koji je učinjen dostupnim javnosti nakon datuma 
podnošenja prijave ili ako je zatraženo pravo prvenstva, nakon datuma priznatog prvenstva i koji 
je od ranijeg datuma zaštićen registrovanim dizajnom Zajednice ili prijavom dizajna Z ajednice."  
 
Član 6  
 
U članu 17 stav 1 riječi: "ako je zatraženo na području Crne Gore, u dobroj namjeri" zamjenjuju 
se riječima: "ako je zatraženo, na području Crne Gore u dobroj namjeri", a poslije riječi "zaštite" 
dodaju se riječi: "registrovanog dizajna ". 
 
Član 7  
 
U članu 18 poslije stava 1 dodaje se novi stav koji glasi:  
"Ako je nosilac prava na dizajn stavio u promet na području Evropske unije odnosno država 
koje su strane ugovornice Ugovora o Evropskom ekonomskom prostoru proizvod koji sadrži 
zaštićeni dizajn, odnosno proizvod koji je oblikovan prema zaštićenom dizajnu ili ako je nosilac 
prava na dizajn ovlastio neko lice da takav proizvod stavi u promet, nema pravo da zabrani 
drugim licima dalje raspolaganje tim proizvodom kupljenim u legalnim  tokovima prometa."  
Dosadašnji st. 2 i 3 brišu se.  
 
 Član 8  
 
Član 19 mijenja se i glasi:  
"Odredbe ovog zakona ne utiču na primjenu propisa koji se odnose na prava na 
neregistrovanom dizajnu, žigove ili druge znake razlikovanja, patente i korisne modele, 
tipografske znake i propisa kojima se uređuje građanskopravna odgovornost ili nelojalna 
konkurencija."  
 
Član 9  
 
U članu 21 poslije stava 2 dodaje se novi stav koji glasi:  
"Ugovor o licenci iz stava 1 ovog člana proizvodi pravno dejstvo prema trećim licima na kon 
upisa u Registar."  
Dosadašnji st. 3, 4 i 5 postaju st. 4, 5 i 6.  
 
Član 10  
 
U članu 22 stav 3 riječi: "ima dejstvo prema drugim licima" zamjenjuju se riječima: "proizvodi 
pravno dejstvo prema trećim licima".  
 
Član 11  
 
U članu 23 stav 5 mijenja se i glas i: 
"Zaloga proizvodi pravno dejstvo prema trećim licima nakon upisa u Registar."  
 
Član 12  
 
U članu 28 stav 1 riječi: "ili sličan" brišu se.  
 
Član 13  
 
U članu 32 poslije stava 5 dodaje se novi stav koji glasi:  
"Ako podnosilac prijave ne podnese dokaze za priznanje prava prvenstva iz čl. 29 i 30 ovog 
zakona, nadležni organ će odbaciti zahtjev za priznanje prava prvenstva."  
 
Član 14  
 
U članu 34 poslije stava 4 dodaju se dva nova stava koja glase:  
"Nadležni organ može izdati ispravu o dizajnu, na zahtjev nosi oca prava, pod uslovom da je 
plaćena propisana administrativna taksa.  
Bliži sadržaj isprave o dizajnu iz stava 5 ovog člana utvrđuje se propisom Ministarstva."  
 
Član 15  
 
U članu 37 stav 1 tačka na kraju teksta zamjenjuje se zarezom i dodaju se riječi: "ako  je usljed 
tog propuštanja došlo do gubitka prava."  
U stavu 3 riječi: "ako nije došlo do gubitka prava i" brišu se.  
 
Član 16  
 
U članu 38 stav 2 tačka na kraju teksta zamjenjuje se zarezom i dodaju se riječi: "a propuštena 
radnja mora biti izvršena u određe nom roku."  Stav 6 mijenja se i glasi:  
"Predlog za povraćaj u pređašnje stanje ne može se podnijeti po isteku roka iz st. 2 i 3 ovog 
člana."  
Poslije stava 6 dodaje se novi stav koji glasi:  
"Odredbe st. 1 do 5 ovog člana ne primjenjuju se na rokove iz čl. 29 , 30 i člana 37 ovog 
zakona."  
 
Član 17  
 
U članu 40 stav 1 tačka 4 briše se.  
 
Član 18  
 
U članu 41 stav 5 mijenja se i glasi:  
Izuzetno od člana 32a stav 3 ovog zakona, za nosioca međunarodne registracije industrijskog 
dizajna rok za izjašnjenje o razlozima za odbijanje registracije i dostavljanje dokaza o novim 
činjenicama koje bi mogle uticati na odluku nadležnog organa je četiri mjeseca od datuma 
izdavanja pisanog obavještenja nadležnog organa o odbijanju registracije."  
 
Član 19  
 
Poslije člana 41 dodaje se  novo poglavlje i sedam novih članova koji glase:  
 
"VIIa. DIZAJN ZAJEDNICE  
 
Značenje izraza  
Član 41a  
 
U smislu člana 2 stav 5, člana 11 tačka 8 i čl. 41b do 41g ovog zakona:  
1) dizajn Zajednice je registrovani i neregistrovani dizajn na način kako je propi san u članu 1 
Regulative Savjeta 6/2002/EZ od 12. decembra 2001. godine o dizajnu Zajednice i njenim 
izmjenama i dopunama (u daljem tekstu: Regulativa o dizajnu Zajednice);  
2) prijava dizajna Zajednice je prijava za registraciju dizajna Zajednice koja je p odnesena u 
skladu s odredbama Regulative o dizajnu Zajednice;  
3) nacionalni dizajn je dizajn registrovan u postupku pred nadležnim organom u skladu sa 
odredbama ovog zakona;  
4) nacionalna prijava dizajna je prijava za registraciju dizajna podnesena nadležn om organu u 
skladu s odredbama ovog zakona.  
 
Proširenje dejstva dizajna Zajednice  
Član 41b  
 
Prijave dizajna Zajednice podnesene prije dana pristupanja Crne Gore Evropskoj uniji i dizajni 
Zajednice stečeni prije dana pristupanja Crne Gore Evropskoj uniji, i maju dejstvo na teritoriji Crne 
Gore.  
 
 
 Dizajn Zajednice i prijava dizajna Zajednice kao ranije pravo  
Član 41c  
 
U smislu čl. 5 do 7 i člana 11 tačka 4 ovog zakona prijava dizajna Zajednice i dizajn Zajednice 
smatraju se ranijim dizajnom u odnosu na  podnesene nacionalne prijave dizajna i nacionalne 
dizajne koji su na osnovu tih prijava registrovani nakon dana pristupanja Crne Gore Evropskoj 
uniji. 
 
Podnošenje prijave dizajna Zajednice  
Član 41d  
 
Prijava dizajna Zajednice može se podnijeti direktno Zav odu za harmonizaciju na unutrašnjem 
tržištu ili nadležnom organu.  
Ako je prijava dizajna Zajednice podnijeta nadležnom organu u skladu sa članom 35 stav 2 
Regulative o dizajnu Zajednice, nadležni organ upisuje datum podnošenja prijave i prosljeđuje je 
bez ispitivanja, Zavodu za harmonizaciju na unutrašnjem tržištu, u roku od dvije nedjelje od dana 
prijema, uz plaćanje propisane administrativne takse i naknade troškova za prosljeđivanje.  
 
Zabrana korišćenja dizajna Zajednice  
Član 41e  
 
Ako je korišćenje dizaj na Zajednice iz člana 41b ovog zakona suprotno korišćenju nacionalnog 
dizajna stečenog prije dana pristupanja Crne Gore Evropskoj uniji, odnosno stečenog na osnovu 
nacionalne prijave dizajna podnijete prije dana pristupanja Crne Gore Evropskoj uniji, nosil ac tog 
nacionalnog dizajna može tužbom zahtijevati zabranu korišćenja u Crnoj Gori dizajna Zajednice 
pri čemu mora dokazati da je korišćenje dizajna Zajednice suprotno njegovom nacionalnom 
dizajnu.  
 
Zaštita dizajna Zajednice od povrede  
Član 41f  
 
Na pravnu zaštitu u slučaju povrede dizajna Zajednice primjenjuju se odredbe o pravnoj zaštiti 
u slučaju povrede nacionalnog dizajna.  
 
Nadležni sudovi za dizajn Zajednice  
Član 41g  
 
Privredni sud je nadležni sud za odlučivanje u prvom stepenu u sporovima povodom diza jna 
Zajednice iz člana 80 stav 1 Regulative o dizajnu Zajednice, u skladu sa zakonom kojim se 
uređuje osnivanje, organizacija i nadležnost sudova.  
Apelacioni sud je nadležni sud za odlučivanje u drugom stepenu u sporovima povodom dizajna 
Zajednice iz člana  80 stav 1 Regulative o dizajnu Zajednice, u skladu sa zakonom kojim se 
uređuje osnivanje, organizacija i nadležnost sudova."  
 
Član 20  
 
Član 43 mijenja se i glasi:  
"Poništaj dizajna  Član 43  
 
U slučaju kada je izvršena registracija dizajna suprotno odredbama člana 11 ovog zakona, 
nadležni sud može poništiti registrovani dizajn, u cjelini ili djelimično.  
Dizajn se može djelimično poništiti, ako ne ispunjava uslove iz čl. 4 do 7 ovog zakona, a u vezi 
sa članom 11 tačka 2 ovog zakona, kao i zbog postojanja razloga iz člana 11 tačka 1 i tač. 5, 6 i 7 
ovog zakona, ako u dijelu u kojem bi ostao da važi ispunjava uslove za registraciju i ako je 
zadržana istovetnost dizajna.  
Tužba za poništaj registrova nog dizajna može se podnijeti za svo vrijeme trajanja prava na 
dizajn, nakon isteka vremena trajanja prava i nakon odricanja od prava.  
U slučajevima postojanja razloga iz:  
1) člana 11 tač. 1 i 2 ovog zakona, tužbu može da podnese svako zainteresovano lice,  državni 
tužilac i nadležni organ po službenoj dužnosti;  
2) člana 11 tačka 3 ovog zakona, tužbu može da podnese lice koje je u skladu sa ovim 
zakonom ovlašćeno za sticanje industrijskog dizajna;  
3) člana 11 tač. 4, 5 i 6 ovog zakona, tužbu može da podnese lice čije je pravo povrijeđeno, 
podnosilac prijave, državni tužilac i nadležni organ po službenoj dužnosti;  
4) člana 11 tačka 7 ovog zakona, tužbu može da podnese lice ili organ kojeg se nedopušteno 
korišćenje tiče, državni tužilac i nadležni organ po služ benoj dužnosti.  
Sud je dužan da pravosnažnu presudu kojom je poništio dizajn u cjelini ili djelimično, dostavi 
nadležnom organu i strankama u postupku, bez odlaganja.  
Proglašenje dizajna ništavim nadležni organ upisuje u Registar i objavljuje u Službenom 
glasilu."  
 
Član 21  
 
U članu 44 poslije stava 1 dodaju se dva nova stava koji glase:  
"Tužba iz stava 1 ovog člana podnosi se u roku od tri godine od dana objave registracije 
industrijskog dizajna u Službenom glasilu.  
Ako tužilac dokaže da je tuženi postupao namjerno, tužba iz stava 1 ovog člana može se 
podnijeti za svo vrijeme trajanja zaštite industrijskog dizajna."  
Dosadašnji stav 2 postaje stav 4.  
 
Član 22  
 
Naziv člana 45 mijenja se i glasi:  
"Zahtjev za naznačenje dizajnera".  
Stav 1 mijenja se i glasi:  
"Lice koje sebe smatra dizajnerom ili njegov pravni sljedbenik može tužbom zahtijevati od suda 
da utvrdi da je on dizajner dizajna koji je registrovan na ime tuženog suprotno odredbama člana 
13 ovog zakona i da bude naveden kao dizajner u svim dokumentima,  kao i u Registru."  
 
Član 23  
 
U članu 46 poslije stava 3 dodaje se novi stav koji glasi:  
"Novčana kazna iz st. 2 i 3 ovog člana može se izreći pravnom licu u iznosu od 2.000 eura do 
10.000 eura, preduzetniku u iznosu od 500 eura do 3.000 eura, a fizičkom l icu i odgovornom licu 
u pravnom licu u iznosu od 250 eura do 1.500 eura. "  
Dosadašnji st. 4 do 7 postaju st. 5 do 8.  
 
Član 24  
 
U članu 50a riječi: "čl. 46 do 50c" zamjenjuju se riječima: "čl. 46 i 46a".  
 Član 25  
 
Poslije člana 50c dodaje se novi član koji glasi:  
 
"Podnošenje tužbe za poništaj dizajna  
Član 50d  
 
Povodom postupaka pokrenutih u svrhu zaštite dizajna u skladu sa čl. 46 do 50c ovog zakona, 
tuženi može da podnese tužbu za poništaj dizajna iz člana 43 ovog zakona.  
U slučaju podnošenja tužbe za poni štaj dizajna, sud će, s obzirom na sve okolnosti slučaja i u 
skladu sa opštim propisima kojima se uređuju parnični, odnosno izvršni postupak, odrediti hoće li 
zastati s postupkom zaštite dizajna od povrede i pod kojim uslovima, odnosno da li će spojiti 
postupke radi zajedničkog raspravljanja."  
 
Član 26  
 
U članu 51 tačka 1 riječi: "koje ima crnogorsko državljanstvo i prebivalište u Crnoj Gori" i zarez 
brišu se.  
U tački 3 riječi: "sa sjedištem u Crnoj Gori" brišu se.  
 
Član 27  
 
Poslije člana 53 dodaje se novo poglavlje i četiri nova člana koji glase:  
 
 
"Xa. NADZOR  
 
Nadzor nad sprovođenjem zakona  
Član 53a  
 
Nadzor nad sprovođenjem ovog zakona i propisa koji su donijeti na osnovu ovog zakona vrši 
Ministarstvo.  
Inspekcijski nadzor nad sprovođenjem ovog zakona vrši organ uprave nadležan za poslove 
inspekcijskog nadzora, preko tržišne inspekcije.  
 
Postupak inspekcijskog nadzora  
Član 53b  
 
Na pitanja inspekcijskog nadzora koja ovim zakonom nijesu posebno uređena primjenjuje se 
odredbe zakona kojim se uređuje inspekcijsk i nadzor.  
Nosilac dizajna ili lice koje ima njegovo ovlašćenje na osnovu opštih pravila o zastupanju može 
podnijeti inicijativu za pokretanje postupka inspekcijskog nadzora (u daljem tekstu: inicijativa).  
Inicijativa može biti pojedinačna, kada se odnosi n a određenu vrstu i količinu robe ili opšta, 
kada se odnosi na sve količine određene robe za određeni vremenski period.  
Inicijativa obavezno sadrži podatke na osnovu kojih se može identifikovati roba kojom se vrši 
povreda dizajna, kao i dokaz da je podnosil ac inicijative nosilac dizajna, a ako se radi o opštoj 
inicijativi i vremenski period na koji se inicijativa odnosi.  
Podnosilac inicijative može da dostavi i:  
1) detalje na osnovu kojih se može identifikovati pošiljka ili pakovanje;  2) podatke o mjestu na kome se roba nalazi, odnosno predviđenom odredištu;  
3) naziv proizvođača, uvoznika, vlasnika ili držaoca robe;  
4) podatke o predviđenom datumu dopremanja ili otpremanja robe;  
5) podatke o prevoznom sredstvu korišćenom za transport;  
6) uzorak  robe, fotografije i sl.  
Nadležni inspektor je dužan da postupi po inicijativi i o izvršenom nadzoru i eventualno 
preduzetim mjerama obavijesti podnosioca inicijative u pisanoj formi, u roku od osam dana od 
dana podnošenja inicijative.  
Ako se inicijativom predlaže hitno preduzimanje mjera i ako inicijativa sadrži dovoljno podataka 
o isporukama robe za koju se osnovano sumnja da se robom povređuje dizajn, nadležni inspektor 
je dužan da, u roku od tri dana od dana podnošenja inicijative, obavijesti podnosioca  inicijative o 
izvršenom nadzoru i eventualno preduzetim mjerama.  
Podnosilac inicijative je dužan da obavijesti nadležnog inspektora o prestanku prava na dizajn, 
ukoliko to pravo prestane u toku postupka po inicijativi.  
 
Obezbjeđenje, troškovi postupka i n aknada štete  
Član 53c  
 
Kada u postupku inspekcijskog nadzora ocijeni da je u proizvodnji ili prometu robe povrijeđen 
dizajn, nadležni inspektor je ovlašćen da:  
1) privremeno zabrani proizvodnju, odnosno obavljanje djelatnosti;  
2) privremeno oduzme robu.  
U slučaju preduzimanja mjera iz stava 1 ovog člana, nadležni inspektor je dužan da odmah, a 
najkasnije u roku od dva dana od dana preduzimanja mjera, u pisanoj formi obavijesti nosioca 
dizajna, odnosno podnosioca inicijative, o obavezi pokretanja postupka za  zaštitu dizajna pred 
nadležnim sudom.  
Nosilac dizajna dužan je da, najkasnije u roku od 15 dana od dana prijema obavještenja iz 
stava 2 ovog člana, nadležnom inspektoru dostavi dokaz o pokrenutom postupku kod nadležnog 
suda ili određenoj privremenoj mjeri . 
Obavještenje iz stava 2 ovog člana sadrži podatke o nazivu ili imenu i sjedištu ili adresi lica od 
koga je roba oduzeta, a po mogućnosti i o imenu i adresi vlasnika, uvoznika i proizvođača 
predmetne robe, kao i podatke o količini i vrsti robe i dr.  
Ako o cijeni da je s obzirom na okolnosti slučaja to opravdano, nadležni inspektor može, u 
postupku pokrenutom po inicijativi, određivanje mjera iz stava 1 ovog člana usloviti davanjem 
odgovarajućeg obezbjeđenja podnosioca inicijative u svrhu naknade troškova ču vanja privremeno 
oduzete robe ili štete koja nastane zbog propusta podnosioca inicijative ili neosnovanog 
oduzimanja predmeta.  
Troškovi postupka pokrenutog po inicijativi nosioca prava koji se povoljno okončao po subjekat 
nadzora padaju na teret podnosioca  inicijative, u suprotnom padaju na teret subjekta nadzora.  
Nadležni inspektor nije odgovoran za naknadu štete koja nastane zbog neosnovanog 
privremenog oduzimanja robe po inicijativi nosioca prava.  
Ukoliko se u postupku utvrdi da je roba po inicijativi no sioca prava oduzeta neosnovano, 
podnosilac inicijative dužan je da vlasniku robe, odnosno licu od kojeg je roba oduzeta nadoknadi 
štetu nastalu zbog privremenog oduzimanja robe.  
 
Vraćanje i uništenje robe  
Član 53d  
 
Ako nosilac dizajna, odnosno lica koje im a njegovo ovlašćenje za podnošenje inicijative, u roku 
iz člana 53c stav 3 ovog zakona, ne dostavi nadležnom inspektoru dokaz o pokrenutom postupku 
pred nadležnim sudom ili određenoj privremenoj mjeri, privremeno oduzeta roba vraća se licu od 
koga je oduze ta. U slučaju kada je postupak pokrenut pred nadležnim sudom, a sud nije odredio privremenu 
mjeru o zabrani proizvodnje i prometa robe, privremeno oduzeta roba vraća se licu kome je 
oduzeta.  
Na zahtjev nosioca dizajna, lica koje ima njegovo ovlašćenje za p odnošenje zahtjeva ili lica od 
koga je roba oduzeta, nadležni inspektor je dužan da omogući uzimanje uzoraka robe u količini 
koja je potrebna kao dokaz u postupku pred nadležnim sudom.  
Nadležni inspektor privremeno oduzetu robu može uništiti, po nalogu sud a ili po službenoj 
dužnosti.  
Privremeno oduzetu robu nadležni inspektor može uništiti po službenoj dužnosti ako vlasnik, 
odnosno lice od koga je roba privremeno oduzeta, nije dostupan nadležnom inspektoru u roku od 
30 dana od dana oduzimanja robe.".  
 
Član 28 
 
Poslije člana 56a dodaje se novi član koji glasi:  
 
"Odložena primjena  
Član 56b  
 
Odredbe člana 2 stav 5, člana 11 tačka 8, člana 18 stav 2 i čl. 41a do 41 g ovog zakona 
primjenjivaće se od dana pristupanja Crne Gore Evropskoj uniji."  
 
Član 29  
 
Poslije č lana 57 dodaje se novi član koji glasi:  
 
"Prestanak važenja  
Član 57a  
 
Danom stupanja na snagu ovog zakona prestaju da važe čl. 22 i 23 i član 26 stav 1 tač. 8 do 
12 Zakona o primjeni propisa kojima se uređuje zaštita prava intelektualne svojine ("Službeni list 
RCG", broj 45/05)."  
 
Stupanje na snagu  
Član 30  
 
Ovaj zakon stupa na snagu osmog dana od dana objavljivanja u "Službenom listu Crne Gore".  
 
Broj: 07 -3/15-1/4 
EPA 926 XXV  
Podgorica, 28. jun 2016. godine  
 
Skupština Crne Gore 25. saziva  
Predsjednik,  
Darko  Pajović , s.r.